Сарајево, 6. 6. 2023. године

**НАЈАВА ЗА МЕДИЈЕ**

**Представљање резултата**

**ИПА II Програма прекограничне сарадње БиХ - Црна Гора 2014-2020**

Поводом завршетка **ИПА II Програма прекограничне сарадње БиХ - Црна Гора 2014 -2020**, Дирекција за европске интеграције БиХ и Министарство европских послова Црне Горе уз подршку Делегације Европске уније у БиХ организују финалну програмску конференцију. Догађај ће бити уприличен у сриједу **7. јуна 2023. године у Хотел *Ibis Styles* (Џемала Биједића 169а) у Сарајеву, са почетком у 11 часова**. На конференцији ће бити представљени остварени резултати и реализовани пројекти у оквиру наведеног Програма који је финансирала Европска унија.

**Изјаве за медије планиране су од 11 до 11:30 часова, а медијима ће на располагању за изјаве бити:**

* **Алма Курталић Захирагић,** Сектор за програме територијалне сарадње, Дирекција за европске интеграције
* **Милена Жижић –** државна секретарка, Министарство европских пословаЦрне Горе
* **Стефано Елеро –** шеф Кооперација,Делегација Европске уније у Босни и Херцеговини
* **Миленко Вујиновић,** представник пројекта Особе с инвалидитетом – лидери у пчеларству

**Позивамо Вас да медијски попратите овај догађај.**

Контакт особа: Алма Хасић, службеница за комуникације и информације Заједничког техничког секретаријата за прекограничну сарадњу, имејл: alma.hasic@dei.gov.ba, тел: 033 788 781, моб: 061 267 808.

**О Програму прекограничне сарадње БиХ - Црна Гора 2014 - 2020**

Програм ИПА II БиХ - Црна Гора је један од шест програма територијалне сарадње чији је БиХ била корисник у финансијском циклусу 2014-2020. Програмско подручје обухваћало је 56 општина у БиХ, а у Црној Гори 14. Општи циљ Програма био је убрзање заједничког одрживог развоја прекограничне области, њених економских, културних, природних и људских ресурса кроз јачање људских потенцијала и заједничких институционалних мрежа локалних заједница те локалних приватних и јавних актера. Укупно доступна ИПА II средства за Програм прекограничне сарадње БиХ и Црне Горе 2014-2020 износила су 8,4 милиона евра. У оквиру Програма реализовано је 20 пројеката укупне вриједности преко 9 милиона евра, од чега је ЕУ финансирала близу 7,5 милиона евра. Информације о ИПА II Програму прекограничне сарадње БиХ - Црна Гора 2014-2020, као и о наредној фази Програма 2021-2027 доступне су на: [www.cbc.bih-mne.org](http://www.cbc.bih-mne.org), [www.dei.gov.ba](http://www.dei.gov.ba) i [www.gov.me/mep](http://www.gov.me/mep).

Дирекција за европске интеграције